ესტონეთის ცენტრისტული პარტიის დროშა
**ესტონეთის ცენტრისტული პარტია** (ესტ. Eesti Keskerakond) — მემარცხენე-ცენტრისტული, სოციალ-ლიბერალური პოლიტიკური პარტია ესტონეთში. იგი არის ევროპელი ლიბერალებისა და დემოკრატების ალიანსის წევრი. მას შემდეგ, რაც 2005 წლის 20 აგვისტოს, შეუერთდა პენსიონერთა პარტია, იგი ქვეყანაში წევრთა რაოდენობის მიხედვით მეორე პარტია გახდა.

ისტორია
-------

### 1990-იანი წლები

პარტია დაარსდა 1991 წლის 12 ოქტომბერს ესტონეთის სახალხო ფრონტის ბაზაზე. პარტიის თავმჯდომარეა ედგარ სავისაარი, მოადგილეები – მაილის რეპსი და ენ ეესმაა.

1995 წლის არჩევნებში პარტიამ 14,2 %-ით აჩვენა მესამე შედეგი და მიიღო 16 მანდატი. შევიდა მმართველ კოალიციაში და ედგარ სავისაარმა დაიკავა საგარეო საქმეთა მინისტრის, ხოლო პეეტერ კრეიცბერგმა – განათლების მინისტრის თანამდებობა. „ფირების სკანდალის" შემდეგ (სხვადასხვა პოლიტიკოსების საუბრების ფარული ჩაწერა), რომელშიც ჩართული იყო სავისაარი, პარტია გადავიდა ოპოზიციაში. პარტიის იმედგაცრუებულმა წევრებმა დააარსეს ახალი პოლიტიკური გაერთიანება, ცენტრისტული პარტია კი 2001 წლამდე პოლიტიკურ იზოლაციაში დარჩა.

1996 წელს პარტიის წევრი სიირი ოვიირი წარდგენილი იყო პრეზიდენტობის კანდიდატად, მაგრამ დამარცხდა.

1999 წლის არჩევნებზე პარტიამ 23,4 %-ით აჩვენა პირველი შედეგი და პარლამენტში დაიკავა 28 ადგილი.

### 2000-იანი წლები

2001 წელს პეტერ კრეიცბერგი წარდგენილი იყო საპრეზიდენტო კანდიდატად (წარუმატებლად), ედგარ სავისაარი კი აირჩიეს ტალინის მერად. 2002 წელს რეფორმების პარტიასთან ერთად ჩამოაყალიბა მმართველი კოალიცია. სვენ მიკსერი გახდა თავდაცვის მინისტრი. კოალიციის ერთიანობა შენარჩუნდა 2003 წლის არჩევნებამდე. მიუხედავად იმისა, რომ ამ არჩევნებზე პარტიამ მიიღო ხმების ყველაზე მეტი რაოდენობა (25,4 %) იგი ოპოზიციაში დარჩა 2005 წლამდე, სანამ არ დაიშალა იუჰან პარტსის კოალიციური მთავრობა.

2003 წელს პარტიულ ყრილობაზე გადაწყვიტეს, რომ მხარი არ დაეჭირათ ესტონეთის ევროკავშირში გაწევრიანებისათვის. წევრთა უმეტესობამ დატოვა პარტიის რიგები და ჩამოაყალიბეს სოციალ-ლიბერალური გაერთიანება, წევრთა ნაწილი შეუერთდა სოციალ-დემოკრატიულ პარტიას, ნაწილი კი რეფორმის პარტიას.

2004 წლის მაისში ედგარ სავისაარი უნდობლობის ვოტუმის გამო იძულებული გახდა დაეტოვებინა ტალინის მერის თანამდებობა. ამავე წელს გამართულ ევროპარლამენტის არჩევნებში მიიღო ხმების 17,5 % და პარლამენტში გაიყვანა ერთი დეპუტატი – სიირი ოვიირი.

2005 წელს ცენტრისტული პარტია კვლავ მმართველ კოლაიციაშია სახალხო კავშირთან და რეფორმის პარტიასთან ერთად. პარლამენტში დაიკავა 19 მანდატი, ხოლო მთავრობაში 5 პორტფელი. ეს კოალიცია არსებობდა 2007 წლამდე. 2007 წელს არჩევნებში მიღებული მეორე შედეგის მიუხედავად (26,1 % – 29 მანდატი) ოპოზიციაში დარჩა.

2009 წლის ევროპარლამენტის მორიგი არჩევნების შედეგების მიხედვით პარტიამ შეძლო 2 მანდატის მოპოვება და ევროპარლამენტის დეპუტატები გახდნენ სიირი ოვიირი და ვილია სავისაარ-ტოომასტი.

შედეგები არჩევნებში
-------------------

### რიიგიკოგუ

| არჩევნები | ხმები |  % | მანდატები | +/– | სტატუსი |
| --- | --- | --- | --- | --- | --- |
| 1999 | 56 124 | 12,2 (#3) | 15 / 101 | *ახალი* | ოპოზიცია |
| 1995 | 76 634 | 14,2 (#2) | 16 / 101 |  1 | მთავრობა (1995) |
| ოპოზიცია (1995–1999) |
| 1999 | 113 378 | 23,4 (#1) | 28 / 101 |  12 | ოპოზიცია (1999-2002) |
| მთავრობა (2002–2003) |
| 2003 | 125 709 | 25,4 (#1) | 28 / 101 |  0 | ოპოზიცია (2003-2005) |
| მთავრობა (2005–2007) |
| 2007 | 143 518 | 26,1 (#2) | 29 / 101 |  1 | ოპოზიცია |
| 2011 | 134 124 | 23,3 (#2) | 26 / 101 |  3 | ოპოზიცია |
| 2015 | 142 460 | 24,8 (#2) | 27 / 101 |  1 | ოპოზიცია (2015–2016) |
| მთავრობა (2016–2019) |
| 2019 | 129 618 | 23,1 (#2) | 26 / 101 |  1 | ოპოზიცია (2019–2022) |
| მთავრობა (2022–2023) |
| 2023 | 93 254 | 15,3 (#3) | 16 / 101 |  10 | ოპოზიცია |


| მიღებული ხმები |
| --- |
|  |


| ადგილები რიიგიკოგუში |
| --- |
|  |

  

### ევროპის პარლამენტი

| არჩევნები | ხმები |  % | მანდატები | +/– |
| --- | --- | --- | --- | --- |
| 2004 | 40 704 | 17,5 (#2) | 1 / 6 | *ახალი* |
| 2009 | 103 506 | 26,1 (#1) | 2 / 6 |  1 |
| 2014 | 73 419 | 22,4 (#2) | 1 / 6 |  1 |
| 2019 | 47 819 | 14,4 (#3) | 1 / 7 |  0 |

რესურსები ინტერნეტში
--------------------

* ოფიციალური საიტი

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
ესტონეთის პოლიტიკური პარტიები |
| --- |
|  |
| რიიგიკოგუ | 
რეფორმების პარტია (37) · კონსერვატიული სახალხო პარტია (17) · ცენტრისტული პარტია (16) · ესტონეთი 200 (14) · სოციალ-დემოკრატიული პარტია (9) · სამშობლო (8) |
|  |
| მეორეხარისხოვანი | 
მწვანეთა პარტია · სახალხო კავშირი · ქრისტიან-დემოკრატიული პარტია · დამოუკიდებლობის პარტია · გაერთიანებული მემარცხენე პარტია · რესპუბლიკური პარტია · Libertas Estonia |
|  |
| გაუქმებული | 
კომუნისტური პარტია |
|  |
| ისტორიული | 
საკონსტიტუციო პარტია · დემოკრატიული შრომის პარტია · დამოუკიდებელი როალისტების პარტია · მემარცხენე პარტია · რესპუბლიკელებისა და კონსერვატორების სახალხო პარტია · სახალხო ფრონტი · სამამულო კავშირი · Res Publica · რუსული პარტია · რუსული სოციალ-დემოკრატიული პარტია · დამოუკიდებელი სოციალ-დემოკრატიული პარტია · მშრომელთა სოციალ-დემოკრატიული პარტია · სოციალ-ლიბერალური ჯგუფი · შვედური სახალხო ლიგა · ვაპსების მოძრაობა |

 |